Åpner for presse og publikum i overføringsdomstolene
Så langt er det kun de pårørende og overlevende som har fått følge tv-overføringen fra rettssal 250 i Oslo tingrett. Nå har Oslo tingrett bestemt at alle skal kunne komme inn og følge saken, skriver Fredrikstad tingrett på sine nettsider i dag. Disse 18 tingrettene har videooverføring fra Oslo: Nord-Troms, Inntrøndelag (Steinkjer), Sør-Trøndelag, Sunnmøre, Bergen, Kristiansand, Nedre Telemark (Skien), Tønsberg, Drammen, Fredrikstad, Hedmarken, Salten (Bodø), Haugaland (Haugesund), Jæren, Nordmøre, Alta, Indre Finnmark og Ringerike. Det er ikke kjent hvordan det skal legges praktisk til rette for publikum som vil følge saken. Så langt har det kun vært mulig i Oslo, og der har folk måttet henvende seg til retten en dag på forhånd.
Alle kan nå komme inn og følge terrorsaken i de såkalte overføringsdomstolene rundt i landet.